Xayrulla Sa'diyev faxriy unvon bilan taqdirlandi

«Bugun Madaniyat vazirligi tomonidan  O‘zbekiston davlat san'at va madaniyat institutida O‘zbekiston xalq artisti Xayrulla Sa'diyevning 80 yillik yubileyi nishonlandi. 
Tadbirda xalqimizning sevimli aktyori Xayrulla Sa'diyev O‘zbekiston Respublikasi prezidenti farmoni bilan «O‘zbekiston Respublikasida xizmat ko‘rsatgan yoshlar murabbiysi» faxriy unvoni bilan taqdirlandi», deyiladi vazirlik matbuot xizmati xabarida.

Xayrulla Sa'diyev Respublika Yosh tomoshabinlar teatrida ijodiy faoliyatini boshlagan, teatr sahnasida «Revizor», «Etik kiygan mushuk», «Shum bola» kabi o‘nlab spektakllarda yodda qolarli rollarni ijro etgan.  
U kino olamida ham samarali mehnat qilib keladi. «To‘ylar muborak», «Chinor», «Alpomish», «Chashma», «O‘tov», «Shaytanat» kabi ko‘plab badiiy filmlardagi rollari bilan minglab muxlislar olqishiga sazovor bo‘lgan.